
ประกาศองค์การบริหารส่วนตำบลปุโละปุโย
เรื่อง  ประกาศใช้แผนปฏิบัติการป้องกันการทุจริต 4 ปี (พ.ศ. 2561 – 2564)
  -------------------------------------------------

		ด้วยองค์การบริหารส่วนตำบลปุโละปุโย ได้จัดทำแผนปฏิบัติการป้องกันการทุจริต 4 ปี (พ.ศ. 2561 – 2564) เพื่อนำแผนแผนปฏิบัติการป้องกันการทุจริต 4 ปี (พ.ศ. 2561 – 2564) ขององค์การบริหารส่วนตำบลปุดละปุโย ไปใช้ปฎิบัติให้เกิดเป็นรูปธรรม สร้างองค์กรให้มีความโปร่งใสน มีคุณธรรม จริยธรรม มีธรรมาภิบาล ปฏิบัติราชการด้วยความซื่อสัตย์ สุจริต เป็นธรรม และเสมอภาค เพื่อป้องกันการทุจรติและประพฤติมิชอบ สร้างจิตสำนึกที่ดีในการให้บริการ ทำให้การบริหารราชการเกิดความโปร่งใส ตลอดจนการเปิดโอกาสให้ประชาชนได้เข้ามามีส่วนร่วมในการป้องกันการทุจรติและประพฤติมิชอบ ประชาชนเกิดความมั่นใจ ศรัทธาในการบริหารราชการขององค์การบริหารส่วนตำบลปุโละปุโย รวมถึงผู้บริหารท้องถิ่น สมาชิกสภา ข้าราชการและเจ้าหน้าที่ทุกระดับ
		เพื่อเป็นการเผยแพร่และประชาสัมพันธ์ แผนปฏิบัติการป้องกันการทุจริต 4 ปี (พ.ศ. 2561 – 2564) ให้ทราบโดยทั่วกัน องค์การบริหารส่วนตำบลปุโละปุโยจึงขอประกาศใช้แผนปฏิบัติการป้องกันการทุจริต 4 ปี (พ.ศ. 2561 – 2564) ไว้โดยเปิดเผยไม่น้อยกว่า 30 วัน

		จึงประกาศให้ทราบโดยทั่วกัน

			ประกาศ  ณ  วันที่  15  เดือนพฤษภาคม พ.ศ. 2560

					(นายมามะ  หะยีสามะ)
		           	นายกองค์การบริหารส่วนตำบลปุโละปุโย

คำสั่งองค์การบริหารส่วนตำบลปุโละปุโย
ที่ 069 /2560
เรื่อง  แต่งตั้งคณะทำงานจัดทำแผนปฏิบัติการป้องกันการทุจริตขององค์การบริหารส่วนตำบลปุโละปุโย
...........................................................

		ด้วยคณะรัฐมนตรีในการประชุมเมื่อวันที่ 11 ตุลาคม 2559 ได้มีมติเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ตามที่คณะกรรมการ ป.ป.ช.เสนอและให้หน่วยงานภาครัฐแปลงแนวทางและมาตรการสู่การปฏิบัติ โดยกำหนดไว้ในแผนปฏิบัติราชการ 4 ปี และแผนปฏิบัติราชการประจำปี โดยให้ดำเนินการสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 – 2564) กรอบยุทธศาสตร์ชาติ ระยะ 20 ปี และแผนการปฏิรูปประเทศด้านต่างๆ เพื่อยกระดับคะแนนของดัชนีการรับรู้การทุจริตสูงกว่าร้อยละ 50 สำนักงาน ป.ป.ช.ให้องค์กรปกครองส่วนท้องถิ่นดำเนินการจัดทำแผนปฏิบัติการป้องกันการทุจริตสี่ปี (พ.ศ.2561 – 2564) นั้น
		ดังนั้น เพื่อให้การดำเนินการพัฒนาจัดทำแผนปฏิบัติการป้องกันการทุจรติขององค์กรปกครองส่วนท้องถิ่นเป็นไปด้วยความเรียบร้อย บรรลุวัตถุประสงค์ องค์การบริหารส่วนตำบลปุโละปุโยจึงแต่งตั้งคณะทำงานจัดทำแผนปฏิบัติการป้องกันการทุจรติขององค์การบริหารส่วนตำบลปุโละปุโย ประกอบด้วย
		1.นายกองค์การบริหารส่วนตำบลปุโละปุโย			ประธานคณะทำงาน
		2.ประธานสภาองค์การบริหารส่วนตำบลปุโละปุโย		รองประธานคณะทำงาน
		3.สมาชิกสภาองค์การบริหารส่วนตำบล หมู่ที่ 1		คณะทำงาน
		3.ปลัดองค์การบริหารส่วนตำบลปุโละปุโย			คณะทำงาน
		4.รองปลัดองค์การบริหารส่วนตำบลปุโละปุโย		คณะทำงาน
		5.ผู้อำนวยการกองคลัง					คณะทำงาน
		6.หัวหน้าสำนักปลัด					คณะทำงานและเลขานุการ
		7.เจ้าพนักงานธุรการ					ผู้ช่วยเลขานุการ
		
		โดยมีหน้าที่และอำนาจ ดังต่อไปนี้	
		1.ศึกษาวิเคราะห์ทำความเข้าใจกรอบแนวคิดในการจัดทำแผนปฏิบัติการป้องกันการทุจริต
		2.วางแผน จัดทำแผน ทบทวน และพัฒนาปฏิบัติการป้องกันการทุจริต
		3.กำกับดูแลให้มีการดำเนินการตามแผนปฏิบัติการป้องกันการทุจริต
		4.จัดทำรายงานติดตามและสรุปผลการดำเนินการตามแผนปฏิบัติการป้องกันการทุจริต
		5.หน้าที่อื่นๆ ตามที่องค์กรปกครองส่วนท้องถิ่นเห็นควรเพิ่มเติมตามความเหมาะสมกับสภาพขององค์กรปกครองส่วนท้องถิ่นนั้น ๆ

		ทั้งนี้  ตั้งแต่บัดนี้เป็นต้นไป
	
			สั่ง  ณ  วันที่  3  เดือนเมษายน   พ.ศ. 2560    

					 (นายมามะ  หะยีสามะ)
				นายกองค์การบริหารส่วนตำบลปุโละปุโย

